63 Ke mang yono yo o tswang kwa Edoma,+Yo o tswang kwa Bosera+ a apere diaparo tsa mebala e e phatsimang,*Ene yo o apereng diaparo tse dintle,Yo o gwantang a na le maatla a magolo?“Ke nna yo o buang se se siameng,Yo o nang le maatla a magolo a go boloka.”2 Ke ka ntlha yang fa diaparo tsa gago di le dikhibidu,E bile ke ka ntlha yang fa diaparo tsa gago di tshwana le tsa mongwe yo o gatang morara* mo segatisetsong sa beine?+3 “Ke gatile segatisetso sa beine ke le nosi.Ga go na motho yo o tswang mo ditšhabeng yo o neng a na le nna.Ke ne ka nna ka ba gataka ke galefile,E bile ke ne ka nna ka ba gataka ke shakgetse.+Diaparo tsa me di ne di kgatšhitswe ke madi a bone,E bile ke kgotletse diaparo tsa me tsotlhe.4 Gonne letsatsi la pusoloso le mo pelong ya me,+Le ngwaga o batho ba me ba rekolotsweng ka one o gorogile.5 Ke ne ka leba, mme go ne go se na ope yo o nthusang;Ke ne ka gakgamadiwa ke go bo go se na ope yo o batlang go nkema nôkeng.Ka jalo, lebogo la me le ne la ntlisetsa poloko,*+E bile tšhakgalo ya me e ne ya nkema nôkeng.6 Ke ne ka gataka ditšhaba ka bogale jwa me,Ke ne ka dira gore ba tagwe ke tšhakgalo ya me+E bile ke ne ka tshololela madi a bone fa fatshe.”7 Ke tla bolela ditiro tsa ga Jehofa tsa lorato lo lo sa kgaotseng,Ditiro tsa ga Jehofa tse di tshwanelwang ke pako,Ka ntlha ya dilo tsotlhe tse Jehofa a re diretseng tsone,+Dilo tse dintsi tse di molemo tse a di diretseng batho ba Iseraele,Go ya ka kutlwelobotlhoko ya gagwe le lorato lwa gagwe lo logolo lo lo sa kgaotseng.8 Gonne o ne a re: “Eleruri ke batho ba me, barwa ba ba tla nnang ba ikanyega.”*+Ka jalo, o ne a nna Mmoloki wa bone.+9 Ka dinako tsa fa ba le mo matshwenyegong, le ene o ne a tshwenyega.+Mme morongwa wa gagwe* o ne a ba boloka.+O ne a ba rekolola ka ntlha ya lorato lwa gagwe le bopelotlhomogi jwa gagwe,+E bile o ne a ba tsholetsa a bo a ba ema nôkeng malatsi otlhe a bogologolo.+10 Le fa go ntse jalo, ba ne ba mo tlhanogela+ ba bo ba hutsafatsa moya wa gagwe o o boitshepo.+Go tswa foo, o ne a fetoga mmaba wa bone,+E bile o ne a lwa le bone.+11 Mme ba ne ba gakologelwa malatsi a bogologolo,Malatsi a ga Moshe motlhanka wa gagwe, ba re:“O kae Ene yo o neng a ba ntsha mo lewatleng+ ba na le badisa ba letsomane la gagwe?+O kae Ene yo o neng a tsenya moya wa gagwe o o boitshepo mo go Moshe,+12 Ene yo o neng a ema Moshe nôkeng ka maatla a gagwe a magolo,*+Ene yo o neng a kgaoganya metsi fa pele ga bone+Gore a itirele leina le le nnang ka bosakhutleng,+13 Ene yo o neng a dira gore ba tsamaye mo metsing a a gogomogang,*Mo e leng gore ba ne ba tsamaya ba sa kgopiwe,Jaaka pitse mo nageng e e bulegileng?14 Moya wa ga Jehofa o ne wa dira gore ba ikhutse,+Fela jaaka fa leruo le fologela kwa lebaleng le le kwa tlase.”Eno ke tsela e o neng wa etelela batho ba gago pele ka yoneGore o itirele leina le legolo.*+15 Leba o le kwa legodimong mme o boneO le kwa lefelong la gago le le kwa godimo le le boitshepo e bile le galalela.*Tlhoafalo ya gago le maatla a gago di kae,Bopelotlhomogi jwa gago*+ le kutlwelobotlhoko+ ya gago di kae?Ga ke a di bontshiwa.16 Gonne o Rraarona;+Le fa gone Aborahame a ka tswa a sa re itseLe Iseraele a ka tswa a sa re lemoge,Wena Jehofa, o Rraarona.Leina la gago ke Morekolodi wa rona go tswa bogologolong.+17 Ao tlhe Jehofa, ke ka ntlha yang fa o re letla go* fapoga mo ditseleng tsa gago?Ke ka ntlha yang fa o letla* dipelo tsa rona go thatafala gore re se ka ra go boifa?+Re utlwele botlhoko gape, ka ntlha ya batlhanka ba gago,Ditso tse e leng boswa jwa gago.+18 Batho ba gago ba ba boitshepo ba ne ba bo rua ka nakwana.Baba ba rona ba gatakile lefelo la gago le le boitshepo.+19 Gonne re nnile lobaka lo loleele re tshwana le batho ba o iseng o ke o ba buse,Jaaka ba ba iseng ba ko ba bidiwe ka leina la gago.
Dintlha Tse di Kwa Tlase
^ Kgotsa gongwe “tse di bohibidu jo bo phatsimang.”
tsn_Latn tsn_Latn tsn_Latn